奥斯曼帝国切断西方搭东方个联系，直接造成文艺复兴搭大航海时代个来临。该帝国对西方个变化呒不啥兴趣，顶大个爱好就是征服欧洲，传播回教。从1453年灭亡拜占庭帝国开始，一直到1683年畀波兰国王来勒维也纳击败，奥斯曼帝国一脚来上进攻欧洲。顶大个辰光，奥斯曼帝国搭伊个附属国克里木汗国占据东欧大部分领土，对东欧造成严重破坏。